CELEX: C2006/281/08
Language: fi
Date: 2006-11-18 00:00:00
Title: Asia C-196/04: Yhteisöjen tuomioistuimen tuomio (suuri jaosto) 12.9.2006 (Special Commissionerin, London (Yhdistynyt kuningaskunta) esittämä ennakkoratkaisupyyntö) — Cadbury Schweppes plc ja Cadbury Schweppes Overseas Ltd v. Commissioners of Inland Revenue (Sijoittautumisvapaus — Ulkomaisia väliyhteisöjä koskeva lainsäädäntö — Ulkomaisten väliyhteisöjen voittojen sisällyttäminen emoyhtiön veron määräytymisperusteeseen)

18.11.2006   
            
            
               FI
            
            
               Euroopan unionin virallinen lehti
            
            
               C 281/5
            
         Yhteisöjen tuomioistuimen tuomio (suuri jaosto) 12.9.2006 (Special Commissionerin, London (Yhdistynyt kuningaskunta) esittämä ennakkoratkaisupyyntö) — Cadbury Schweppes plc ja Cadbury Schweppes Overseas Ltd v. Commissioners of Inland Revenue
   (Asia C-196/04) (1)
   
   (Sijoittautumisvapaus - Ulkomaisia väliyhteisöjä koskeva lainsäädäntö - Ulkomaisten väliyhteisöjen voittojen sisällyttäminen emoyhtiön veron määräytymisperusteeseen)
   (2006/C 281/08)
   Oikeudenkäyntikieli: englanti
   Ennakkoratkaisua pyytänyt tuomioistuin
   Special Commissioner, London
   Pääasian asianosaiset
   
      Kantajat: Cadbury Schweppes plc ja Cadbury Schweppes Overseas Ltd
   
      Vastaaja: Commissioners of Inland Revenue
   Oikeudenkäynnin kohde
   Ennakkoratkaisupyyntö — Special Commissioner, London — Kansallinen lainsäädäntö, jossa emoyhtiön tuloiksi luetaan sellaisen tytäryhtiön tulot, joka asuu toisessa jäsenvaltiossa, jossa verotuksen taso on alhaisempi — Emoyhtiön velvollisuus maksaa veroa, jolla kompensoidaan ero näiden kahden erilaisen verotuksen tason välillä — Yhteensoveltuvuus EY 43, EY 49 ja EY 56 artiklan kanssa
   Tuomiolauselma
   EY 43 ja EY 48 artiklaa on tulkittava siten, että ne ovat esteenä sille, että jäsenvaltioon sijoittautuneen ja siellä asuvan yhtiön veron määräytymisperusteeseen sisällytetään ulkomaisen väliyhteisön toisessa jäsenvaltiossa toteuttamat voitot, kun näihin voittoihin sovelletaan siellä alempaa verotuksen tasoa kuin ensiksi mainitussa valtiossa, ellei sitten tällainen sisällyttäminen koske ainoastaan puhtaasti keinotekoisia järjestelyjä, joilla pyritään kiertämään normaalisti maksettava kansallinen vero. Tällaista verotustoimenpidettä ei näin ollen saada soveltaa, kun objektiivisten ja ulkopuolisten tarkastettavissa olevien tekijöiden perusteella osoittautuu, että verotuksellisten syiden olemassaolosta huolimatta kyseinen väliyhteisö on todellisuudessa asettautunut vastaanottajana olevaan jäsenvaltioon ja tosiasiallisesti harjoittaa siellä taloudellista toimintaa.
   
      (1)  EUVL C 168, 26.6.2004.